**Кодекс за ученици**

 усогласен со План за одржување на настава и Протокол за постапување на основните училишта во РСМ за реализација на воспитно – образовниот процес со физичко присуство на учениците во учебната 2020/21 година во време на пандемија од КОВИД - 19

* Учениците во Училиштето доаѓаат дваесет минути пред отпочнување на наставата
* Учениците се движат по обележените патеки/приоди наменети за нивното одделение
* Учениците не смеат да се групираат со ученици од иста паралелка, со ученици од други паралелки, ниту да се поздравуваат
* Учениците при влегување и престојот во Училиштето задолжително носат заштитна маска/прекривка на лице и ја почитуваат мерката за физичка дистанца од најмалку 1,5 метар. Заштитната маска/прекривка на лице не е задолжителна кога престојуваат на отворено (во училишниот двор), но со одржување на препорачаната дистанца
* Пред влегување во Училиштето, на учениците им се мери телесна температура со безконтактен топломер, со одржување на дистанца од 1,5 метри помеѓу секој од нив
* Во случај на зголемена температура (над 37,4º) не се дозволува влегување на ученикот во Училишната зграда и родителот и ученикот се упатуваат на консултација кај матичен лекар. Доколку ученикот не е придружуван од родител, ученикот се одвојува на безбедно растојание од другите ученици, под надзор на одговорно лице, а одделенскиот раководител го повикува родителот да го преземе детето и истите се упатуваат кај матичен лекар
* Ученици со знаци на други заразни болести исто така не смеат да доаѓаат на училиште.
* Учениците при влегување во Училиштето ги дезинфицираат рацете и обувките
* При влегување и движење во Училиштето, учениците се должни да ги следат упатставата на одделенскиот раководител/наставник, со задолжителна дистанца од 1,5 метри
* Учениците се должни да ги следат упатствата за тоа како правилно и безбедно да се однесуваат, да одржуваат физичко растојание, хигиена на рацете и заштита на сопственото здравје, но и здравјето на останатите ученици и вработените во училиштето.
* Учениците треба да ги потсетуваат и другите учениците на овие правила
* Во училницата, ученикот се грижи исправно да ја носи маската/прекривката на лицето и за физчкото растојание од 1,5 метри помеѓу него и останатите ученици, како и помеѓу него и наставникот
* Доколку наставата се организира на отворено во учичишниот двор, маските/прекривките не се задолжителни, но учениците се должни да ја одржуваат препорачаната физичка дистанца од 1,5 метри
* Учениците, доколку сакаат можат да донесат ужина од дома
* Храната се консумира во училница и само тогаш можат да ја отстранат маската/прекривката од лице во училница.
* Пред и по конзумирање на ужината, учениците ги мијат и дезинфицираат рацете, како и по враќање од голем одмор во училница
* За време на големиот одмор, учениците се должни да одржуваат физичка дистанца помеѓу нив
* При употреба на тоалетот ученикот треба да чека надвор од тоалетот додека излезе ученикот кој е внатре и да ги следи упатствата на дежурното лице од техничкиот персонал
* Доколку му е потребна помош при користење на тоалетот, ученикот го повикува дежурното лице од техничкиот персонал задолжено за катот на кој се наоѓа
* По употреба на тоалетот, ученикот задолжително ги мие рацете со вода и сапун, а пред влегување во училницата, ги дезинфицира
* При минувањето низ заедничките простории, учениците со наставникот го чекаат својот ред, притоа не допирајќи површини или предмети во просторот каде се движат
* Учениците се придржуваат на обележените правци за еднонасочно движење низ просториите и кон упатставта на наставникот за користење на соблекувалните, излегувањето и влегувањето во истите, во салата за ФЗО
* Доколку во паралелка има ученик со попреченост придружуван од образовен асистент, учениците се должни и кон нив да ги применат сите мерки на физичка дистанца
* Учениците се должни редовно да ја посетуваат наставата, освен ако се болни и имаат оправдание од лекар
* За нередовно присуство на наставата се применуваат педагошките мерки утврдени во Законот за основното образование
* Ученикот кој не можел да биде оценет поради отсуство од најмалку една третина од фондот на наставни часови од одредени предмети, има право да полага одделенски испит по предметите по кои не е оценет, согласно Законот за основното образование

Изготвил: Директор

Педагошко – психолошка служба \_\_\_\_\_\_\_\_\_\_\_\_\_\_\_\_\_\_

 Лидија Пешевска